कोटा में 10 मार्च को पेंशनर पहचान कैंप
झालावाड़। भूतपूर्वसैनिकों और उनके आश्रितों के लिए 10 मार्च को प्रात 10बजे सैनिक विश्राम गृह में पहचान कैप का आयोजन किया जाएगा। कोटा के जिला सैनिक कल्याण अधिकारी कर्नल आर.के. निगम (से. नि.) ने बताया कि डीपीडीओ जयपुर के माध्यम से पेंशन प्राप्त करने वाले कोटा, बूंदी, बारां एवं झालावाड़ जिले के समस्त भूतपूर्व सैनिकों एवं उनके आश्रितों के लिए 10 मार्च 2017 को प्रातः 10 बजे सैनिक विश्राम गृह कोटा में उनकी पहचान के लिए कैंप का आयोजन किया जा रहा है। उन्होंने बताया कि इस कैंप में डीपीडीओ जयपुर के अधिकारी एवं कर्मचारी उनकी पहचान के लिए उपस्थित रहेंगे।
उन्होंने भूतपूर्व सैनिकों एवं उनके आश्रितों को वास्तविक पहचान के लिए अपनी मूल पेंशन बुक, परिचय पत्र, बैंक की पासबुक, आधार कार्ड, पेनकार्ड, एवं डिस्चार्ज बुक की फोटो प्रति अवश्य साथ लेकर आनी है।
hin_Deva hin_Deva hin_Deva